Anastasija (grupė)
Anastasija (maked. Анастасија) – Makedonijos etninės muzikos grupė. Grupė susikūrė 1990 m. Jos lyderis – Goranas Trajkoskis, dar Jugoslavijos laikais įkūręs post-punk, gotikinio roko grupę „Padot na Vizantija“, taip pat darkwave grupę „Mizar“. Grupės Anastasija muzika jungia bizantišką, ortodoksų sakralinę muziką su balkaniškos etninės muzikos ritmais. Grupė kūrė garso takelius įvairioms laidoms ir filmams. Bene žymiausias jų darbas – garso takelis makedonų filmui „Prieš lietų“.